**Børn, unge og science – GRO puljen**

**Vejledning til ansøgningen**

Villum Fondens GRO-pulje er puljen, hvor du som lærer kan søge om støtte til at udvikle gode lokale idéer til motiverende naturfagsundervisning.

Vi støtter forløb, der styrker elevernes udbytte af og motivation for naturfagene og teknologi i grundskolen. Det kan fx være gennem udvikling af nye undervisningsforløb, men det kan også være gennem udbygning og forfinelse af eksisterende undervisningsforløb. Det kan være forløb, der afprøver nye undervisningsformer, materialer eller udstyr.

**Hvem kan søge?**Lærere der brænder for at udvikle god og motiverende undervisning i naturfag og teknologi.

**Hvad kan der søges om?**

Der kan ansøges mellem 25.000 kr. og 100.000 kr.

Vi uddeler fem mio. kr. i 2023 og 2024 og forventer at dele fem mio. kr. ud igen i 2025.

Hele det bevilligede beløb udbetales ved opstart til skolens kontonummer.

Ved forløbets afslutning indsender du regnskab og bilag for forbrug.

**Hvad støtter vi?**

Vi støtter undervisning i naturfagene og teknologi

* Materialer og udstyr der indgår som en del af undervisningsforløbet.
* Aflønning af eksterne undervisere i forbindelse med undervisningsforløbet.
* Udgifter i forbindelse med læreres eller elevers faglige inspirationsbesøg i egen kommune eller en anden kommune i Danmark i forbindelse med udvikling af undervisningsforløb.

**Hvornår kan du søge?**

Du kan indsende din ansøgning løbende via vores hjemmeside.

Du må gerne søge puljen flere gange, og flere lærere fra samme skole må gerne ansøge puljen.

Du kan læse mere om os og vores uddelingsområde Børn, unge og science på fondens hjemmeside link: <https://veluxfoundations.dk/da/boern-unge-og-science>

*Vær opmærksom på, at det er lærere, der kan søge støtte i GRO--puljen. Det betyder, at ansøgningen skal komme fra en lærer og fx ikke fra forvaltning eller institutioner.*

Du er altid velkommen til at kontakte os i Børn, unge og science for rådgivning.

**Ansøgningens format:**

* Ansøgningen laves i ansøgningsskabelonen for GRO- puljen.
* Ansøgningen uploades i PDF-format via vores elektroniske ansøgningsportal.
* Ansøgningen må maksimalt fylde to A4 sider.
* Indsæt ikke links i ansøgning.
* Indsend ikke bilag med ansøgningen.

**Hvad skal ansøgningen indeholde?**

Ansøgningen skal indeholde nedenstående punkter:

*For hvert punkt er en hjælpetekst med vejledende spørgsmål.*

1. **Undervisningsforløbets titel:***Giv forløbet en overskrift, der siger noget om indholdet.*
2. **Klassetrin**:
*Hvilket klassetrin er dit undervisningsforløb til?*
3. **Indhold i undervisningsforløbet:** *Hvilket fag dit undervisningsforløb er til?
Hvad skal dine elever lære?
Hvad skal dine elever lave?
Hvad skal du bruge i forbindelse med undervisningsforløbet – og derfor søger om?
Hvad er sammenhængen mellem indholdet og budgettet.*
4. **Ansøgers linjefag og erfaring:***Dine linjefag og kort beskrivelse af din erfaring som lærer og med naturfag og/eller teknologi.*
5. **Beskrivelse af hvem der er involveret i undervisningsforløbet, og hvilke opgaver de løser i forløbet?**

*Herunder f.eks.*

* *Hvilke undervisere der deltager og hvilke elever der deltager*
* *Inddrager I nogle samarbejdspartnere i forløbet? Hvilken rolle spiller de?*
1. **Tidsplan:**
* *Hvornår starter dit forløb, og hvornår er det færdigt.*

*Du kan godt søge fx i efteråret til et undervisningsforløb, som du gerne vil afholde i foråret*

1. **Budget**:
* *Angiv den reelle udgift. Det betyder fx at hvis skolen ikke betaler moms, angives priserne uden moms.*
* *Opstil budget for dit undervisningsforløb i skemaet i ansøgningsskabelonen.*

**Når forløbet er slut – hvad gør du?**Når projektet slutter skal du afrapportere til os. Det gør du ved at indsende regnskab og bilag for forbrug.
På hjemmesiden, [www.villumfonden.dk/GRO](http://www.villumfonden.dk/GRO) finder du skabelonen til afrapporteringen.